CELEX: 32007D1214(01)
Language: fi
Date: 2007-11-30 00:00:00
Title: Poliittisten ja turvallisuusasioiden komitean päätös EUPM/3/2007, tehty 30 päivänä marraskuuta 2007 , Bosnia ja Hertsegovinassa toteutettavan Euroopan unionin poliisioperaation (EUPM) johtajan/poliisikomentajan nimittämisestä

14.12.2007   
            
            
               FI
            
            
               Euroopan unionin virallinen lehti
            
            
               L 329/63
            
         
      POLIITTISTEN JA TURVALLISUUSASIOIDEN KOMITEAN PÄÄTÖS EUPM/3/2007,
   tehty 30 päivänä marraskuuta 2007,
   Bosnia ja Hertsegovinassa toteutettavan Euroopan unionin poliisioperaation (EUPM) johtajan/poliisikomentajan nimittämisestä
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 25 artiklan kolmannen kohdan,
   ottaa huomioon 19 päivänä marraskuuta 2007 hyväksytyn neuvoston yhteisen toiminnan 2007/749/YUTP (1) Euroopan unionin poliisioperaatiosta (EUPM) Bosnia ja Hertsegovinassa ja erityisesti sen 17 artiklan,
   ottaa huomioon 24 päivänä marraskuuta 2005 hyväksytyn neuvoston yhteisen toiminnan 2005/824/YUTP (2) Euroopan unionin poliisioperaatiosta Bosnia ja Hertsegovinassa ja erityisesti sen 9 artiklan 1 kohdan,
   sekä katsoo seuraavaa:
   
               (1)
            
            
               Yhteisen toiminnan 2005/824/YUTP 9 artiklan 1 kohdassa säädetään, että neuvosto valtuuttaa poliittisten ja turvallisuusasioiden komitean tekemään asianmukaiset päätökset perustamissopimuksen 25 artiklan mukaisesti, myös päätöksen operaation johtajan/poliisikomentajan nimittämisestä.
            
         
               (2)
            
            
               Poliittisten ja turvallisuusasioiden komitea hyväksyi 5 päivänä joulukuuta 2006 päätöksen EUPM/1/2006 (3) Bosnia ja Hertsegovinassa toteutettavan Euroopan unionin poliisioperaation (EUPM) johtajan/poliisikomentajan, prikaatinkenraali Vincenzo Coppolan, toimeksiannon jatkamisesta 31 päivään joulukuuta 2007.
            
         
               (3)
            
            
               Korkeana edustajana toimiva pääsihteeri on ehdottanut poliittisten ja turvallisuusasioiden komitealle, että prikaatinkenraali Vincenzo Coppolan toimeksiantoa jatketaan,
            
         ON PÄÄTTÄNYT SEURAAVAA:
   1 artikla
   Bosnia ja Hertsegovinassa toteutettavan Euroopan unionin poliisioperaation (EUPM) johtajan/poliisikomentajan, prikaatinkenraali Vincenzo Coppolan, toimeksiantoa jatketaan 31 päivään joulukuuta 2008.
   2 artikla
   Tämä päätös tulee voimaan päivänä, jona se tehdään.
   Sitä sovelletaan 31 päivään joulukuuta 2008.
   
      Tehty Brysselissä 30 päivänä marraskuuta 2007.
      
         
            Poliittisten ja turvallisuusasioiden komitean puolesta
         
         
            Puheenjohtaja
         
         C. DURRANT PAIS
         
      
   
   
      (1)  EUVL L 303, 21.11.2007, s. 40.
   
      (2)  EUVL L 307, 25.11.2005, s. 55.
   
      (3)  EUVL L 365, 21.12.2006, s. 87.